BGC วิ่งเฉียด 4% เก็งไตรมาส 4 กำไรพุ่งแตะ 200 ลบ. หนุนทั้งปี 63 โตกว่า 30%
BGC วิ่งเฉียด 4% เก็งไตรมาส 4 กำไรพุ่งแตะ 200 ลบ. หนุนทั้งปี 63 โตกว่า 30% ล่าสุดอยู่ที่ 10.70 บาท บวก 0.40 บาท หรือ 3.88% มูลค่าซื้อขาย 21.53 ล้านบาท
BGC วิ่งเฉียด 4% เก็งไตรมาส 4 กำไรพุ่งแตะ 200 ลบ. หนุนทั้งปี 63 โตกว่า 30% ล่าสุดอยู่ที่ 10.70 บาท บวก 0.40 บาท หรือ 3.88% มูลค่าซื้อขาย 21.53 ล้านบาท
26 ม.ค. 2564

ผู้สื่อข่าวรายงานว่า ราคาหุ้น บริษัท บีจี คอนเทนเนอร์ กล๊าส จำกัด (มหาชน) หรือ BGC ล่าสุด ณ เวลา 11.15 น. อยู่ที่ 10.70 บาท บวก 0.40 บาท หรือ 3.88% สูงสุดที่ 10.80 บาท ต่ำสุดที่ 10.30 บาท ด้วยมูลค่าซื้อขาย 21.53 ล้านบาท

โดย นายศิลปรัตน์ วัฒนเกษตร ประธานเจ้าหน้าที่บริหาร BGC เปิดเผยว่า จากการประเมินภาพรวมอุตสาหกรรมบรรจุภัณฑ์แก้วในประเทศและภูมิภาคอาเซียนในปี 2564 คาดว่าจะฟื้นตัวกลับสู่ภาวะปกติ หลังจากพัฒนาวัคซีนป้องกันโรค COVID-19 ได้เป็นผลสำเร็จและในบางประเทศเริ่มทยอยฉีดให้แก่ประชาชนแล้ว จึงคาดว่าสถานการณ์ของโรคระบาดจะค่อยๆ ปรับตัวดีขึ้นและสามารถกลับมาใช้ชีวิตรวมถึงทำกิจกรรมนอกบ้านได้ตามปกติ ส่งผลให้ภาพรวมอุตสาหกรรมอาหาร เครื่องดื่มและสินค้าอุปโภคบริโภคจะกลับมาเติบโตได้ดี และเป็นปัจจัยสนับสนุนให้เกิดความต้องการใช้บรรจุภัณฑ์แก้วเพิ่มขึ้น
ขณะที่ บล.เคทีบี (ประเทศไทย) ระบุในบทวิเคราะห์ (8 ม.ค.) แนะนำ “ซื้อ” คงราคาเป้าหมายที่ 14.70 บาท โดยมีมุมมองเป็นบวกต่อผลประกอบการของ BGC หลังจากกำไรสุทธิไตรมาส 3/63 ออกมาดีกว่าคาด นอกจากนี้ยังคาดกำไรไตรมาส 4/63 มีลุ้นเห็นกำไรแตะ 200 ล้านบาท จากแนวโน้มการฟื้นตัวของยอดขายขวดแก้วที่ปรับดีขึ้น และคาดว่า gross margin จะทรงตัวในระดับสูงที่ 19% และได้ทำ 2 scenario
ทั้งนี้ยังคงประมาณการกำไรสุทธิปี 2563 ที่ 672 ล้านบาท เพิ่มขึ้น 31% เมื่อเทียบจากปีก่อน, กำไรปกติ 9 เดือนแรกปี 2563 คิดเป็น 64% ของคาดการณ์ทั้งปี และคงกำไรสุทธิปี 2564 ที่ 773 ล้านบาท เพิ่มขึ้น 15% เมื่อเทียบจากปีก่อน